《赠张医官张家世淮阳其术兼明太素》
明代·卢龙云

淮南丹术旧称良，羡尔传为肘后方。海上不须求大药，壶中已自胜长桑。

阴功岂但千人活，国手无容二竖藏。察脉况知荣悴理，似闻七发尽飞扬。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。